=== Efterkrigstidens krise 1922-1928 ===
Det rystede hele det danske samfund, da banken under efterkrigstidens krise i 1922 kom i så store økonomiske vanskeligheder, at den måtte rekonstrueres med hjælp fra staten. Enorme udlån fik Landmandsbanken helt i knæ. Virksomheder lånte over 80 millioner kroner (tilsvarende 2,1 milliarder i [[2007]]) uden sikkerhed, ligesom banken havde tabt de lån uden dækning, der blev indgået under det økonomiske opsving under første verdenskrig. Bankens tab berørte også [[kongefamilien]], der havde sine penge stående i Landmandsbanken.<ref>https://www.dst.dk/da/Statistik/bagtal/2008/2008-12-08-Aarbogsarkiv03</ref> Bankinspektør Greens vurdering af banken i juli 1922 var alarmerende; men Landmandsbanken bestred dem. Hastemøder mellem Landmandsbanken, [[Nationalbanken]], statsminister [[Niels Neergaard]] og handelsminister [[Tyge Rothe]] affødte en officiel erklæring [[9. juli]] 1922, der støttede Landmandsbankens vildledende vurdering. Kunderne valgte alligevel at trække sig, og [[17. september]] så regeringen og Nationalbanken ingen anden udvej end at rekonstruere Landmandsbanken med omfattende hjælp fra erhvervslivet og fra Nationalbanken. [[Rigsdagen]] stadfæstede enstemmigt beslutningen på en ekstraordinær samling [[19. september]] 1922, men kunderne fortsatte med at trække sig ud, og [[5. februar]] [[1923]] måtte staten garantere for den. Landmandsbankens ledelse blev retsforfulgt, og flere dømt for [[bedrageri]]. Da bankdirektør Emil Glückstadt døde i [[Varetægtsfængsling|varetægtsfængsel]] i juni 1923, dækkede hans [[dødsbo]] en stor del af [[sagsomkostninger]]ne.<ref>https://danmarkshistorien.dk/leksikon-og-kilder/vis/materiale/landmandsbankens-krise-i-1922/</ref> Landmandsbankens sammenbrud var tiårets største, men ikke det eneste; over en fjerdedel af de danske banker kunne ikke afvikle 1920'ernes [[lavkonjunktur]] uden indgreb i aktiekapitalen.<ref>https://www.berlingske.dk/aktier/1922-landmandsbanken</ref> I [[1928]] indtrådte skibsreder [[Arnold Peter Møller|A.P. Møller]] som formand for bestyrelsen - dengang kaldet bankrådet.
Internetteknologi Foreninger Organisationer